Juguem en Harmonia
2021-11-02 17:00 - 18:30 (Europe/Andorra) | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Vine en família a jugar a L’Harmonia. Al primer pis (Espai Llavors) trobareu diferents caixes de jocs ordenats per tipologies en un armari i novetats!
A partir d’ara podreu gaudir de nous jocs de taula i joguines per a tots i totes! Juguem en Harmonia és un espai de joc lliure liderat per veïns i veïnes. Adults i infants de 2 a 6 anys estan convidats a participar-hi i a gaudir-ne, així com a prendre’n part activa, a corresponsabilitzar-se del seu funcionament i tenir cura dels infants en l’espai de joc.
Degut a les restriccions que encara estem patint, l’aforament de la sala és limitat. Un cop s’arribi al aforament màxim permès, no es permetrà la entrada a la sala.

Cinefòrum: Escoleta de cinema. Estrena de les produccions resultants dels tallers de reporteres
2021-11-05 18:00 - 20:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
L’Escoleta de Cinema, projecte artístic de dinamització sociocultural que treballa la transformació social mitjançant el cinema, ha col·laborat amb l’Ateneu L’Harmonia a través del Taller de reporteres.
Fruit d’aquest taller ha nascut una nova producció feta pels infants de Sant Andreu. Per una banda, estrenem es superreportatge que van fer en el marc del Taller de reporteres i reporters que fem L’Escoleta de Cinema en col·laboració amb l’Ateneu Harmonia sobre el Clima.
Per altra banda, els reportatges que es van fer en el marc de la FAACCC Festival de les Arts Comunitàries de Catalunya, on podrem reviure el festival des de la mirada dels infants.
T’animes a descobrir la peça audiovisual? T’hi esperem!

Juguem en Harmonia
2021-11-09 17:00 - 18:30, 2021-11-16 17:00 - 18:30, 2021-11-23 17:00 - 18:30, 2021-11-30 17:00 - 18:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
A partir d’ara podreu gaudir de nous jocs de taula i joguines per a tots i totes! Juguem en Harmonia és un espai de joc lliure liderat per veïns i veïnes. Adults i infants de 2 a 6 anys estan convidats a participar-hi i a gaudir-ne, així com a prendre’n part activa, a corresponsabilitzar-se del seu funcionament i tenir cura dels infants en l’espai de joc.
Degut a les restriccions que encara estem patint, l’aforament de la sala és limitat. Un cop s’arribi al aforament màxim permès, no es permetrà la entrada a la sala.

Sant Andreu Juga
2021-11-13 11:00 - 13:00 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Estem molt contentes perquè torna de nou Sant Andreu Juga! Vine a gaudir d’aquest espai de jocs de taula de la mà de l’Associació Stronghold. Amb el seu acompanyament podrem aprendre a jugar a qualsevol dels jocs que ofereix l’associació, a banda d’aquells dels que disposem a l’Ateneu.
Activitat adreçada a infants a partir de 8 anys i les seves famílies.
Inscripció prèvia aquí.
Organitza: ALC Stronghold

Festival DAU
2021-11-20 - 2021-11-22 | Recinte de la Fabra i Coats, C/Sant Adrià, 20, Barcelona, Barcelona, 08030, Espanya
Benvingudes i benvinguts a la desena edició de Dau Barcelona Festival del Joc. Un festival adreçat, alhora, a les famílies i als jugadors experts. Per a uns, una introducció o una reintroducció a un món no sempreprou conegut; per als altres, el millor lloc de trobada i la gran oportunitat per conèixer les últimes novetats del mercat.
L’edició d’enguany és, sens dubte, molt especial. El 2020 la pandèmia ens va obligar a fer el festival únicament de manera virtual. Enguany, però, sí que el celebrarem al recinte de Fabra i Coats, com hem fet sempre des del 2012, any en què el festival va començar. El celebrarem, encara amb totes les mesures de prevenció anticovid que calguin, seient a taula per jugar plegats.
La humanitat ha jugat des de fa mil·lennis, cinc com a mínim. Perquè ens agrada, i, és clar, perquè hi ha persones que creen jocs, i editorials i botiguers que els produeixen i els venen. Dau Barcelona posa el focus en la creativitat dels autors i autores de jocs, des dels convidats i convidades de renom internacional dels Premis Dau Barcelona, fins als espais perquè els autors i autores novells mostrin els seus prototips. En aquest desè Dau obrim el Dau dels Autors, un nou espai al qual hem convidat una vintena llarga d’autors i autores perquè juguin als seus jocs directament amb el públic assistent.
Fidel al seu esperit fundacional, cal assenyalar que Dau Barcelona és un festival de ciutat: no vol tancar-se dins les parets del recinte de Fabra i Coats, sinó escampar-se per Barcelona, i arribar a les escoles, als centres cívics, als casals de gent gran i a les places dels nostres barris. A les vostres mans, el programa d’activitats del festival. Entre altres novetats que descobrireu en aquestes pàgines, cal destacar la continuïtat (i la confirmació) del curs de formació sobre la importància del joc a l’aula, per a mestres de primària i secundària, que hem organitzat amb el Consorci d’Educació de Barcelona. Una nova oportunitat pintroduir les virtuts pedagògiques del joc dins l’ensenyament.
Consulta la programació aquí.

Cicle Orelletes. Concert de Festa Major amb Pol Fuentes
2021-11-27 12:00 - 13:30 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
En Pol Fuentes és un creador multidisciplinari nascut a Barcelona l’any 1983. Les seves principals activitats han estat en el camp de la l’audiovisual i la música, tot i que també ha treballat en altres disciplines com ara la interpretació, el teatre o la il·lustració. De 2004 a 2015 Pol Fuentes és cantant, guitarrista, lletrista i compositor principal del grup de rock Rosa-Luxemburg. Després de la dissolució del grup publica el seu primer disc en solitari “Una Nova Guerra (PICAP, 2016)
Durant 4 anys ha acompanyat a el seu germà Eric Fuentes (The Unfinished Sympathy) en les gires de dos dels seus discos en solitari. Ha col·laborat ocasionalment amb grups com la Companyia Elèctrica Dharma, Mine! o ós Bru.
Quan una persona veu per primer cop un concert d’en Pol Fuentes es queda bocabadada perquè probablement no ha vist mai res semblant. En aquest concert de la gira de Saturn Negre, Pol Fuentes guia a l’espectador per un viatge narratiu ple de sorpreses i transformacions que sedueix i hipnotitza el públic. Tres músics de primer ordre ens acompanyen.
Si vols descobrir a fons el disc Embranzida pots escoltar l’entrevista que li van fer al programa Els Experts de Catalunya Ràdio.

Acte de Festa Major.
